
VF. 


Palaparon kag pabaskugon 
ang kahublagan mamumugon 
kag mga paghimakas nga unyon 


a tunga sang nagatibusok nga pangabuhian sang masang anakbalhas, la- 

bing ginakinahanglan nga maghulag ang masang mamumugon sa unahan 

sang mga panghimakas sang banwa para isulong ang interes, kaayuhan kag 
mga handum sang pumuluyo. Dapat isentro sang Partido Komunista ng Pilipinas 
ang iya atensyon kag kusog para bungkagon ang mga sablag nga nagaupang sa 
pasulong nga pagmartsa sang masang mamumugon para ululupod nga batuan ang 
nagasingki nga pagpanghimulos kag pagpang-ulipon, kag pasistang pagpamigos. 


Dapat magbalik-tan-aw sa ka- 
saysayan sang kahublagan panga- 
budlay, halin sa pagtuhaw kag 
pag-umpisa nga pagsulong sa unang 
bahin sang ika-20 siglo, tubtob pag- 
lambo kag labing paglapnag sa ma- 
sunod nga mga dekada, agud maku- 
haan sang inspirasyon kag mga lek- 
syon para gamiton nga ubay sa 
pagsulong sa subong nga panahon. 

Bisan wala pa sang mga daku nga 
empresa, ginpakita sang sadto lam- 
haron nga sahing mamumugon sa Pi- 
lipinas--mga trabahador sa imprenta, 
asukarera, pabrika sang sigarilyo, 
mga sastre, sapatero, karpintero, 


barbero kag iban pa--ang determina- 
syon nga maghiliusa kag pangapinan 
ang interes sang mga anakbalhas kag 
sang bilog nga banwa. Nag-ilig sa ila 
pila ka gatos nga mga gremyo, asosa- 
syon kag unyon ang ila gahum pang- 
katilingban kag pangpulitika nga 
nagporma sa malaparan nga welga, 
pangkabilugan nga pag-alsa kag pag- 
buhos sa kalsada sang ginatus-gatos 
ka libo nga pumuluyo. 

Sa paglapad sang kolonyal kag 
neoliberal nga komersyo, kag ope- 
rasyon sa mga minahan kag mga 
plantasyon, pagmanupaktura, pag- 
asembol kag  pag-impake nga 

ginapanag-iyahan sang mga daku 
nga burgesya kumprador kag asen- 
dero, nagdaku ang numero sang 
mga mamumugon sa Pilipinas, kag 
katuwang sini, ang ila mga unyon 
kag kolektibong kusog. Naglupok 
ang mga paghimakas pang-ekonom- 
ya kag pangpulitika sang militante 
nga kahublagan mamumugon sang 
dekada 1930, sa katapusan sang 
dekada 1960 kag umpisa sang de- 
kada 1970, kag sa unang tunga kag 
katapusan nga bahin sang dekada 
1980, bisan sa atubang sang pasis- 
tang pagpang-ipit kag pagpamigos. 

Halin dekada 1990, naggamay 
ang porsyento sang mga mamumu- 
gon nga may unyon kag numero sang 
welga. Nagsingki ang mga neoliberal 
nga pagpang-atake sa kahublagan 
pangabudlay nga  ginakinaiyahan 
sang lapnagon nga masaker sa regu- 
lar nga trabaho, “no union, no strike 
policy” sa mga engklabo kag export 


processing zone (umpisa pa dekada 
1970), kag sang todo kag sistematiko 
nga “pleksibilisasyon” (kontraktwali- 
sasyon, “two-tier wage system”, 
“compressed work week” kag pareho 
sini) labi pa sa dekada 1990. 

Sa pihak sang paborableng sit- 
wasyon para sa malaparan nga pag- 
pukaw kag pagpahulag, sa pangkabi- 
lugan, wala nakabwelo, kundi naglu- 
ya kag nag-atras, ang kahublagang 
unyon kag mga paghimakas mamu- 
mugon sa nagtaliwan nga tatlong 
dekada. Ginhalitan kag ginpaluya ini 
sang mga wala sa lugar nga gasga- 
san nga welga kag inaway (sa duso 
sang insureksyunismong urban) kag 
ang sa pihak nga dagway sang liga- 
lismo, repormismo, ekonomismo, ko- 
laborasyunismo, lakip na ang korap- 
syon sa kahublagang unyon. Nag- 
sampaw diri ang pasistang pagpami- 
gos sa mga unyon kag welga. 

Ginsaway kag ginsikway ang 
mga pagsayup nga ini sa panahon 
sang Ikaduha nga Dungganon nga 
Kahublagan Panadlong. Agud sige- 
sige nga magsulong, kinahanglan lu- 
bos nga utdon ang mga ikog sini kag 
pahugton ang uyat sa mga base- 
hang prinsipyo. 

Nakabase ang kusog sang mga 
mamumugon sa kadakuon kag kada- 
muon sang mga unyon. Unyon ang 
armas sang mga mamumugon para 

pangapinan ang ila interes sa atu- 
bang sang kapitalista. Tanan nga 
mga kinamatarung nga ginaangkon 
sang mga mamumugon--mas mataas 
nga suhol, kaluwasan kag kaseguru- 
han sa trabaho--naangkon indi ba- 
ngud sa pagtigayon o kaayo sang 
buot sang mga kapitalista, kundi na- 
padaog sa mabudlay, kag masami ka- 
buhi-kag-kamatayon nga mga paghi- 
makas unyon. Ano man nga tion nga 
magluya o mabungkag ang unyon, 
ang mga kinamatarung kag benepisyo 
nga napadaog sang mga mamumugon 
pagabawion kag idingot sang mga 
dalok-sa-ganansya nga kapitalista. 
Kinahanglan padamuon kag pa- 
baskugon ang mga unyon. Dapat ini 
nga tukuron sa pinakamadamo nga 
numero sang ulubrahan, labi na sa 
mga empresa nga may mataas nga 
konsentrasyon sang mga mamumu- 
gon, lakip ang mga ara sa engklabo 
sa pabrika kon sa diin pinakamabas- 
kog ang pagpamigos kag pagpanghi- 
mulos. Dapat lab-uton ang mga ma- 
mumugon sa nagkalainlain nga 
sentrong syudad sa bilog nga pung- 
sod. Dapat pangibabawan ang tanan 
nga sablag sa pag-unyon, lakip ang 
ginpapanaog nga talaksan ligal nga 
nagalimita sang katapuan sang un- 
yon sa mga regular nga mamumugon. 
Hugpungon kag pahulagon ang tanan 
nga mamumugon sa mga unyon, aso- 

sasyon sang mga kontraktwal kag 
iban pang porma sang asosasyon. 

Sa pagtibusok sang ekonomya 
kag pangabuhian, napanahon kag 
kinahanglan nga iduso ang isa ka 
lapnagon nga kahublagan sa pag-or- 
ganisa kag paghimakas mamumugon 
para ipakigbato ang pagpataas sang 
suhol kag pagpaayo sa mga kundi- 
syon sa pangabudlay. Himuon ang 
lapnagon nga kampanya sa propa- 
ganda kag edukasyon. Maisog, ma- 
kahason kag matinugahon nga tuku- 
ron, papagsikon kag pabaskugon ang 
mga unyon kag nagkalainlain nga 
porma sang asosasyon sang mamu- 
mugon. Agumon ang pila ka pilo nga 
pagbaskog sang kahublagan unyon 
sa isa ka natalana nga panahon. 

Yabi ang papel sang kahubla- 
gang mamumugon sa pagpasulong 
sang lapnagon nga kahublagang ma- 
sa sa kasyudaran. Ang malaparan 
nga paghulag sang mga mamumugon 
mapag-on nga angklahan para sa 
malaparan nga pagtukod sang mga 
asosasyon, gremyo kag iban pang ti- 
po sang asosasyon sang nagkalain- 
lain nga demokratikong sahi kag 
sektor, para pangapinan ang tagsa- 
tagsa nila ka interes kag kaayuhan. 

Halin sa ila mga pabrika, dapat 
pahulagon ang mga mamumugon sa 
kalsada para ipakita ang ila kusog sa 
pagpakigbato sa interes sang bug-os 
nga sahi kag bug-os nga banwa. Sa 
sini, ang mga unyon nagaserbi indi 
na lang sa interes sang mga mamu- 
mugon sa isa ka pabrika, kundi naga- 
serbi nga organisasyon para sa ila 
pag-entra sa mga paghimakas pang- 
katilingban. Labaw sa tanan, dapat 
muklat nga iangot sang kahublagan 
mamumugon ang kaugalingon sini sa 
mga paghimakas sang masang ma- 
ngunguma sa kaumhan batuk sa pyu- 
dal kag malapyudal nga pagpanghi- 
mulos kag pasistang pagpamigos. 

Dapat lubos nga maghulag ang 
mga kadre kag katapu sang Partido 
agud magserbi nga tago nga salsalon 
nga taludtod sang kahublagan ma- 
mumugon. Dapat sila nga magserbi 
nga modelo sang disiplina, kapagsik, 
wala kakapoy, kaisog, determina- 
syon kag rebolusyonaryong optimis- 

Balik-tan-aw sa kahublagang 
welga sadtong dekada otsena 


T nga natapna ang kahublagang welga kag mga aksyong pro- 
testa sang mga mamumugon kag mga tagasuporta nila sang ipapanaog 
ni Ferdinand Marcos Sr ang layi militar sa bilog nga pungsod sang 1972. Pero 
sang maglala ang krisis sa ekonomya, wala sini nahimo nga punggan nga 
maglupok ang mga welga nga nag-umpisa sa La Tondeña sang 1975. Nagsige- 
sige ini kadungan ang mga anti-pasista nga paghimakas nga nagpukan sa pa- 
sistang diktaduryang US-Marcos sang Pebrero 1986, kag bisan sa una nga 
mga tuig sa idalom sang rehimen ni Corazon Aquino. 


Ang mga tuig nga ini ginakinai- 
yahan sang lapnagon nga mga wel- 
ga kag paghimakas sa pabrika, pag- 
hiliusa sang progresibo kag militan- 
teng mga unyon sa unahan sang ka- 
hublagan pangabudlay, malaparan 
nga pagkapukaw sang mga mamu- 
mugon sa mga halambalanon nga 
unyon kag pungsodnon, kag ang ak- 
tibong partisipasyon sang linibo nga 
napukaw nga mamumugon sa mga 
aksyong pulitikal nga maisog nga 
nanguna sa bilog nga demokratiko 
kag patriyotikong kahublagan. 

Wala sang nakapugong sa bwelo 
sang kahublagan pangabudlay. Sang 
1981, sang magpamahug ang diktador 
nga ipatuman ang Batas Pambansa 
170 agud mauntat ang mga pag-alsa 
sang mga mamumugon, gilayon ini nga 
ginsabat sang mga welga sang Oktub- 
re 15, 1981 sang mga mamumugon sa 
tela sa Solid Mills kag International 
Pants Corporation sa Parañaque kag 
Litton Mills sa Pasig, Metro Manila. 

mo. Dapat ara sa unahan sila 
sang masang mamumugon sa 
pagmartsa sa kalsada, kag sa 
pagbaktas sa dalan padulong sa 
kaumhan agud magserbi nga 
mga hangaway kag kumander 
sang hangaway sang banwa. 
Dapat pataason ang pang- 
pulitika kag makasahing kamuk- 
latan sang mga mamumugon kag 
itudlo ang ila nagapamuno nga 
papel sa rebolusyonaryong pag- 
himakas para sa pungsodnon nga 
kahilwayan kag demokrasya, kag 
sosyalista ngabuasdamlag. W 


Nauna diri, nag-alsa sang Enero 
5 kag 7, 1981 ang 6,500 minero sa 
Benguet Mining Corporation sa Cor- 
dillera. Ginparalisa nila ang mga 
operasyon sa mga minahan sa Anta- 
sok, Acupan, Balatoc, Kelly kag 
Atok-Big Wedge nga naglawig sang 
siyam ka bulan. Demanda nila ang 
P1 dugang sa ila adlawan nga suhol 
sa una nga tuig sang ila collective 
bargaining agreement (CBA). Sang 
Marso 31, 1981 ginlunsar ang serye 
sang 50 welga agud ipatuman ang 
dugang sa suhol nga alawans base 
sa dekrito ni Marcos. Isa sa mga 
nagwelga amo ang 10,000 obreros 
sang Novelty Corporation. 

Sa Central Luzon, naparalisa ang 
operasyon sang Pepsi-Cola Bottling 
Company sang Abril 4 sang magwelga 
ang 1,100 mamumugon sa 13 bodega 
sini sa Pampanga, Bulacan, Bataan, 
Zambales kag Nueva Ecija. Duso sang 
mga welgista: ihatag ang pamaskwa 
nga bonus nga wala nila mabaton 
umpisa pa 1975. Ginsupak naman 
sang 7,000 mamumugon sang Bataan 
Export Processing Zone (BEPZ) ang 
polisiya nga wala sang welga sa “pa- 
raiso” sang mga dumuluong nga 
kumpanya. Naglunsar sang pangkabi- 
lugan nga welga sang Hulyo 31, 1981 
ang mga mamumugon sang Ford En- 
site Ltd, Mariveles Apparel Corp., In- 
tegrated Electronics Inc., Monasteria 
Knitting Inc., kag Mattel Phils Inc. 

Sa Negros Occidental, nag-alsa 
sadtong katapusan sang Enero 1982 
ang masobra 1,000 mamumugon 
nga katapu sang National Federati- 
on of Sugar Workers sa Central 
Azucarera de La Carlota sang mag- 
balibad ang kumpanya nga ihatag sa 

ila ang 13th month pay para sa 
nagligad nga pila ka tuig. 

Dululungan nga nagwelga sang 
Abril 16, 1984 ang mga mamumu- 
gon sa 120 pabrika sa Metro Manila 
agud pakamalauton ang mga pasis- 
tang atake kag pagpamigos sa mga 
welgista sa mga piketlayn. Sa pare- 
ho nga adlaw, linibo nga mamumu- 
gon ang nagmartsa sa lubong sang 
duha ka welgista sa Foamtex In- 
dustries nga ginpatay sang Abril 7, 
1984 samtang ara sa piketlayn. 
Naglapnag ang welga sa Far Eas- 
tern University, Philex, Quezon 
Development Bank (sa Quezon kag 
walo nga sanga sini sa Laguna, Ba- 
tangas kag Naga City), Milky Way 
Manufacturing and Chemical Ma- 
nufacturing. Samtang, nag-lib sa ila 
mga trabaho ang 5,000 mamumu- 
gon sang Meralco kag nagmartsa sa 
palibot sang ila upisina sa Pasig. 

Sa ikatlo nga kahigayunan, 
naglupok ang malaparan nga welga 
sa BEPZ sang Mayo 28, 1984. Gin- 
pasakupan ini sang 15,000 mamu- 
mugon halin sa 18 unyon. Natabo 
ang nauna nga mga welga sang 
Hunyo 1982 kag Oktubre 1983. 

Linibo nga mamumugon ang nag- 
welga sa 144 kumpanya sa Metro Ma- 
nila sang Marso 10, 1984. Lakip diri 
ang Rubberworld-Adidas (6,900), Yu- 
pangco Cotton Mills (3,000), Dai-ichi 
(4,000) kag South Harbor (3,000). 

Paglab-ot sang 1986, mas maus- 
wagon ang kahublagang welga kon sa 
diin bilog nga tuig nga mapagsik nga 

Apat nga opensiba, ginlunsar sang BHB 


GIN-AMBUS SANG Bagong Hukbong Bayan (BHB) ang mga elemento sang CAFGU sa 
Barangay Moanlut-od, Placer, Masbate sang Nobyembre 7. Duha ka elemento ang na- 
patay kag naagaw sa ila ang duha ka malip-ot nga armas, pila ka magasin, mga bala 
kag iban pang kagamitan militar. 

Ang amo nga ambus dugang sa masobra 20 aksyong gerilya nga ginlunsar sa 
prubinsya sang mga yunit sang BHB subong nga tuig. Siling sang yunit, halos platun 
ang numero sang mga kaswalti sa kubay sang reaksyunaryo nga armadong pwersa 


sa mga ini. 


Samtang, nagasulunod nga aksyon militar ang ginlunsar sang BHB-Central Neg- 
ros batuk sa mga berdugo nga tropa sang 62nd IB sang Nobyembre 12. 

Natabo ang unang opensiba mga alas 5:32 sang hapon batuk sa detatsment sang 
militar sa Barangay Budlasan, Canlaon City. Pagkagab-i, ginpalukpan sang Pulang 
hangaway ang nagatinumpok nga mga suldado sang 62nd IB sa gym sang Barangay 
Trinidad National High School, Barangay Trinidad, Guihulngan City. Isa ang napatay 
kag duha ang nararong sa mga pasista sa mga armadong aksyon. 

“Ang pagpabilin kag pagkampo sang militar sa mga eskwelahan kag iban pang 
pangpubliko nga lugar maathag nga paglapas sa mga pagsulundan sa layi sang gera 
kag Comprehensive Agreement on Respect for Human Rights and International Hu- 
manitarian Law,” siling sang BHB-Central Negros. 

Sa Abra, ginpalukpan sang yunit sang BHB ang isa ka kolum sang 54th IB kag 
102nd IBde sang Nobyembre 4 sa Barangay Mogao, Licuan-Baay. Tatlo ka pasistang 
suldado ang napatay. Lakip sila sa tropa nga nagalunsar sang nakapokus nga opera- 
syon militar sa prubinsya sa nagligad nga bulan. 

nasustenir ini. Nagtaas ang mga numero 
sang mga welga sang 1985 sang 30% halin 
282 sang 1984 padulong 366. Mas nagda- 
mo man sang 6796 nga mga mamumugon 
ang nagpasakup sa mga welga, halin 
65,000 padulong 109,000. 

Sang Nobyembre 13, 1986 gindukot 
kag ginpatay si Ka Rolando Olalia, taga- 
pangulo sang Kilusang Mayo Uno (KMU) 
kag sang Partido ng Bayan, kag upod 
ang unyonista nga si Leonor Alay-ay. 
Naglab-ot sa tunga sa milyon ang nag- 
martsa nga mamumugon sang ginlu- 
bong sanday Ka Lando sang Nobyembre 
20, 1986. Bilang pagpakig-unong, gin- 
paralisa sang 15,000 mamumugon ang 
28 sa 31 kumpanya sang BEPZ. 

Naglab-ot sa 200,000 obreros ang 
naghiwat sang mga militanteng rali kag 
demonstrasyon sa Metro Manila kag 
iban pang sentrong urban sa pungsod 
agud saulugon ang makasaysayan nga 
adlaw sang pangabudlay sang Mayo 1, 
1989. Nagtipon sa Luneta Grandstand sa 
Maynila ang may 130,000 mamumugon 
sa idalom sang KMU. Isa sa pinakadaku 
nga paghulag ini para sa makasaysayan 
nga adlaw sang mga anakbalhas nga na- 
ngin senyas sang pagsugod sa pangkabi- 

lugan nga welga sang Mayo 26 tubtob 
31, 1989. Ginpasakupan ini sang 500 un- 
yon sa Metro Manila, 57 kumpanya sa 
Central Luzon, partikular sa Bulacan kag 
Bataan, Southern Tagalog (11), Minda- 
nao (69), Visayas (22) kag Northern 
Luzon (3). Ginparalisa sa bilog nga 
pungsod ang 700 kumpanya sa pagma- 
nupaktura, transportasyon kag serbisyo, 
kag nadula ang 5 milyon nga adlaw- 
pagtrabaho sa mga kapitalista. Naghulag 
sila sa mga piketlayn sa atubang sang 
mga pabrika, nagmartsa sa mga kalsada 
kag nagdemonstrasyon sa mga plasa kag 
sa atubang sang Kongreso. Demanda ni- 
la ang dugang nga P30 across-the-board 
sa adlawan nga minimum nga suhol sa 
tanan nga mga mamumugon. 

Sang Mayo 30, nagpasar ang Kong- 
reso sang hagna nga layi nga naghatag 
sang P25-P20-P15 nga dugang sa mini- 
mum nga inadlaw nga suhol. Bangud di- 
ri, napwersa ang gubyerno nga apruba- 
han ang hagna nga layi sa pihak sang 
mabaskog nga pagpamatuk halin sa mga 
dumuluong kag lokal nga kapitalista kag 
sang papet nga rehimeng Aquino I. 

Naangkon sang mga sahing anak- 
balhas ang ila mga kadalag-an bangud 
sa kusog sang kahublagang welga! Œ 

Global Climate Strike. 
Ginlunsar sang Nobyembre 
12 ang mga protesta sa nag- 
kalainlain nga bahin sang 
kalibutan kadungan sang 
COP27 (27th Conference of 
the Parties). Sa Pilipinas, 
nagtipon ang mga demokra- 
tikong grupo sa Bantayog ng 
mga Bayani sa idalom sang 
panawagan nga Climate Jus- 
tice Now kag End Climate 
Imperialism. 


Suhol Pataason, Presyo Pa- 
nubuon. Petisyon kag serye 
sang mga paghulag sang mga 
unyon kag grupo nga mamu- 
mugon para iduso ang estado 
nga pataason ang suhol kag 
panubuon ang presyo sang 
mga balaklon. Gin-umpisa- 
han ang petition signing sa 
Cubao, Quezon City sang 
Nobyembre 11. Sang Nob- 
yembre 16, nagkadto sila sa 
Kongreso para ipanawagan 
ang paghimo nga layi sang 
Anti-Union Interference Bill. 


Dugang-badyet sa mga 
ospital. Nagpiket sa atu- 
bang sang Senado ang mga 
myembro sang Alliance of 
Health Workers sang Nob- 
yembre 17 para iduso ang 
dugang-badyet para sa mga 
pangpubliko nga ospital, 
pataason-sweldo kag du- 
gang nga mga mamumugon 
nga regular. 


Unity walk batuk sa 
ROTC. Naglunsar sang isa 
ka “unity walk” ang ginatos 
nga estudyante halin sa nag- 
kalainlain nga unibersidad 
sa Metro Manila sang Nob- 
yembre 18, Internasyunal 
nga Adlaw sang Mga Estud- 
yante. Ginpamatukan nila 
ang pagbalik sa Mandatory 
ROTC sa mga eskwelahan 
nga ginaduso ni Bise Presi- 
dente Sara Duterte. 

14-anyos nga bata, gin-aresto sang militar 


G in-aresto kag gin-interogar sang 94th IB sang Nobyembre 14 ang 14-anyos 
nga bata nga babaye nga si Jelca Ariola sa Sityo Suba-Suay, Barangay Maha- 
lang sa Himamaylan City, Negros Occidental sa akusasyon nga anak siya sang Pu- 
lang hangaway. Pauli halin sa eskwelahan si Ariola sang palapitan sang militar kag 
dal-on sa detatsment. Ginbuy-an siya pagkatapos ang pila ka oras nga pagpang-i- 
pit kag pagpamahog. Sa pareho nga syudad, ginsapote kag gin-interogar sang 94th 
IB si Tata Balasabas sa Sityo Pisok, Barangay Buenavista sang Nobyembre 11. 


Iligal nga gin-aresto ang ma- 
ngunguma nga si Charlie Lelis sang 
Nobyembre 1 sa Barangay Sangat, 
Gubat, Sorsogon sa himu-himo nga 
kaso sang pagpatay kag tuyo nga 
pagpatay. Gindalahig si Lelis sa isa 
ka engkwentro sang Bagong Huk- 
bong Bayan kag mga suldado. 

Ginpalukpan sang M203 kag gin- 
istraping sang 203rd IBde ang mga 
bahin sang Barangay Rizal, Aguas, 
kag Pitogo sa Rizal, Occidental Min- 
doro, ala-1 sang kaagahon sang 
Nobyembre 6. Sa masunod nga ad- 
law, wala sang patugsiling nga gin- 
paulanan sang bala ang kaiping nga 


barangay sang Manoot, Rizal. Gina- 
tantya nga 100 pamilya ang nag- 
bakwit para sa ila nga kaluwasan. 


Operasyon militar sa Negros 

Halin Nobyembre 2, nag-opera- 
syon na ang 300-400 tropa sang 
62nd IB sa dulunan sang mga banwa 
sang Binalbagan kag Isabela sa Neg- 
ros Occidental kag La Libertad sa 
Negros Oriental. Indi magnubo sa 10 
barangay kag 20 sityo ang apektado 
sang amo nga operasyon. Sa pila ka 
lugar nagapatuman sang curfew ang 
mga suldado. Nagakampo man sila 
sa mga sentro sang barangay, balay 


sang mga residente kag iban pang 
sibilyan nga istruktura. Nagagamit 
sila sang mga drone nga nagadulot 
sang kahadlok sa mga residente ba- 
ngud sa magahod sini nga tunog. 
Sang Nobyembre 5, iligal nga 
gin-aresto si Tonie Elod pagkatapos 
halughugon sang 62nd IB ang iya 
nga balay sa Sityo Mabato, Bara- 
ngay Talaon, La Libertad. Gindakop 
man nila si Joel Carpio, komprador 
sang baboy nga taga-Barangay Can- 
sumandi. Ginbutangan sang plastik 
ang iya nga ulo samtang ginakastigo. 
Pito ka mangunguma ang gin-in- 
terogar kag ginpahog sang mga sul- 
dado, kag indi magnubo sa lima ka 
pamalay ang ginsulod kag isa ka ba- 
lay ang ginransak sa mga Barangay 
Macasilao kag Winaswasan sa Calat- 
rava kag Barangay Bug-ang kag 
Magticol, Toboso sang Oktubre 19. 
Ang mga paglapas nga ini bunga sang 
bag-o nga bwelo sang mga nakapokus 
nga operasyon militar sa mga banwa 
sa Northern Negros halin Oktubre. O 


Adlaw sang Pagdumdom sa mga martir 
sang rebolusyon, ginlunsar 


KADUNGAN SANG PAGSINDI sang mga kandila, ululupod nga gindumdom 
kag ginsaluduhan sang mga Pulang hangaway sang mga yunit sang Bagong 
Hukbong Bayan (BHB) sa Mindanao ang mga baganihan kag martir sang 
demokratikong rebolusyon sang banwa. Kaangut ini sang ginlunsar nga 
adlaw sang pagdumdom sa mga martir sang Nobyembre 7 sa pagpanguna 
sang National Democratic Front (NDF)-Mindanao. Ginpasanto ini sa adlaw 
sang pagdaog sang Sosyalistang Rebolusyon sa Russia sang 1917. 

Ginhalad ang pagdumdom kanday Jorge Madlos (Ka Oris), pung- 
sudnon nga tagapamaba sang BHB, Antonio Cabanatan (Ka Manlim- 
basog), myembro sang Komisyon sa Mindanao sang Partido, Me- 
nandro Villanueva (Ka Bok), pungsudnon nga kumander sang BHB, 
kag madamo nga maayo nga kadre sang Partido kag kumander kag 
hangaway sang BHB nga naghalad sang kabuhi para sa rebolusyon. 

Sa Surigao del Sur, nagtipun-tipon ang masa sa lokalidad kag 
mga Pulang hangaway para ilunsar ang ila simple nga aktibidad. 
Naghatag sang mga mensahe ang mga hangaway kag bisan ang mga 
masa nga nagtambong sa pagtipon. Wala man ginpalampas ang kahi- 
gayunan para maghalad sang tagsa-tagsa ka pangkultura nga pagpa- 
sundayag ang mga nagtambong para sa programa. 

“Dapat lang nga magsuporta kag makigbahin sa paghimakas tubtob sa 
kadalag-an,” siling sang isa ka residente nga nagtambong. Sambit pa sang 
isa, “tunay gid man ang BHB nga tagapangapin kag suldado sang masang 
pigos.” 

Naglunsar man sang pareho nga pagtipon ang yunit sang BHB sa 
Agusan del Norte kag iban pang bahin sang Mindanao. Napun-an 
sang emosyon ang mga pagtilipon apang sa katapusan liwat nga gin- 
palig-on sang kada isa ang determinasyon nga magsulong. 

3 bats sang pagtuon sang AKP, 
ginlunsar sa Negros 


SA UNA NGA ANOM ka bulan sang tuig 2022, 
nakalunsar ang Partido Komunista ng Pilipi- 
nas sa isla sang Negros sang tatlo ka pagtuon 
sa Abanteng Kurso ng Partido (AKP). Nahiwat 
ini sa mga prenteng gerilya sa atubang sang 
maigting kag sige-sige nga mga operasyon 
militar sang pasistang 3rd ID. 

Manggaranon ang nangin talakayan 
kag pagbayluhanay sang mga ideya kag 
inagihan bangud naghalin sa nagkalainla- 
in nga sahi ang nagtambong sa mga pag- 
tuon. Signipikante ang pagpatapos sang 
indi magnubo sa 40 indibidwal sa mga 
pagtuon pagkatapos ang unang serye sini 
sang unang bahin sang 2019. 

Ang AKP kabahin sang tatlo ka lebel 
nga kurso sang Partido. Kumprehensibo 
nga ginatun-an diri ang mga sinulatan sang 
mga dungganon nga komunistang lider nga 
sanday Marx, Lenin, Stalin kag Mao. 

“Mas nakita ko kon paano madapat ang 
aton nga teorya sa mga praktikal nga proble- 
ma sang rebolusyon,” suno isa ka tumuluon. 

“Mas napalig-on ang akon nga maka- 
sahing panindugan. Ang paggradweyt 
naton daku nga sampal sa kaaway!” du- 
gang sang isa pa. 


Koresponsal 


Nagataas kuno ang implasyon 
bangud nagataas ang demand? 


W” nakibot ang masang anakbalhas sa pagtimbuok sang tantos sang 
implasyon padulong 7.7% sang Oktubre. Nabatyagan gid nila ang pag- 
gamay sang balor sang ila suhol kag kita, kag ang pagkalam sang suluksulok 


sang ila mga pamilya. 


Ang nakapakibot amo ang pag- 
pabugal sang mga upisyal sang esta- 
do nga nag-uswag ang ekonomya 
dulot sang pagbwelo sang paggasto 
sang mga pamilya samtang “nagaba- 
lik na” ang pumuluyo sa “pangabuhi 
antes ang pandemya”. Nagtuga kuno 
ini sang “pagtaas sang demand” nga 
ginatudlo nila nga isa sa mga rason 
kon ngaa padayon nga nagataas ang 
presyo sang mga balaklon. 

“Buwaon! Hirap na hirap na 
mga tawo didi, nanun insasabi nila 
na lumalaki ang demand?” (Butigon! 
Nabudlayan na gid gani ang mga ta- 
wo diri, ano ang ginapangwakal nila 
nga nagataas sang demand?) Ini 
ang reaksyon ni Mang Tani, 37 tuig 
nga mamumugon sa uma sa isa ka 
niyugan sa Sorsogon, sang pamang- 
kuton siya kaangut diri. 

Naglista ang kadam-an sang re- 
hiyon sa Bicol sang 7.2% tantos sa 
implasyon sang Oktubre, mas mata- 
as sang 0.6% kumparar sa 
Septyembre. Pareho sa iban nga ba- 
hin sang pungsod, pinakamadasig 
magtimbuok ang mga presyo sang 
pagkaon sa rehiyon. 

Dugang nga palas-anon ang 
mga pagtaas nga ini kay Mang Tani. 
Nakigtanom siya sang balinghoy sa 
duta sang iya tenante nga mga gini- 
kanan para makadugang sang kita. 
Bisan magsulod siya sa pangatlo 
nga trabaho, indi gihapon mag-igo 
ang iya pagakitaon. Sa kabilugan 
sang rehiyon, nalansang ang suhol 
sa tanan nga sektor sa P345/adlaw. 
Tuman ka layo ini sa P1,119 nga 
makabuhi nga suhol para sa 5-kata- 
wo nga pamilya. 

Subong man ang kahimtangan ni 
Mai Sinay, isa ka lola nga may 5-ek- 
tarya nga niyugan nga ginatrabaho 
sang iya pamilya. 

“Kulang gid ang kita labi na nga 
manubo ang baklanay sang kopra 
subong,” istorya niya. May ginaati- 
pan siya nga lima ka apo, lima tub- 
tob 16-anyos ang edad. 

“Maluwas sa pagkaon, pinaka- 
mabug-at ang sukot sa kuryente,” si- 
ling niya. “Dugang pa ang mga 
project sang mga bata.” Wala sang 
panggasto sanday Mai Sinay luwas sa 
pinakabasehan nga kinahanglanon. 

Pareho ni Mang Tani, wala nala- 
kip ang pamilya ni Mai sa mga “nag- 
pataas sang demand”. 

“Mas nagnubo gani bangud wala 
sang inugbakal,” siling niya. “Mas 
naggamay man ang ginabakal.” 


Sala nga pagtuon, sala nga sabat 

Ginpakamalaut sang Ibon Foun- 
dation ang sabat sang estado nga 
pagpataas sa tantos sang interes 
para rendahan ang dugang pa nga 
pagtimbuok sang implasyon. Anum 
ka beses na nga ginpataasan sang 
Bangko Sentral sang Pilipinas ang 
interest rate halin Hulyo. 

Suno sa grupo, ang pagpataas 
sang interest rate mahimo nga labi 
nga magapahinay sa ekonomya, 
magbunga sa disempleyo kag pag- 
panubo sang kita sang mga pamilya. 
“Nagahinay na ang ekonomya, ang 
ginatuga nga mga trabaho low-pa- 
ying (manubo ang suhol) kag indi 
pormal, kag daan na nga wala naga- 
taas ang kita sang mga pamilya.” 

Indi santo nga paagi ang pagpa- 
taas sang interest rate para masabat 
ang implasyon, siling sini. Ini bangud 
wala nagahalin ang pagtimbuok sang 
presyo sa pagtaas sang demand. (Sa 
mga kapitalista nga pungsod, naga- 
katabo nga nagataas ang implasyon 
kon mataas ang empleyo kag mada- 
mo ang may uyat nga kwarta nga 

panggasto ang mga konsyumer nga 
mamumugon.) Siling sang Ibon, ang 
ginaagyan nga implasyon sa pung- 
sod dulot sang ginatawag nga 
“cost-push” nga mga paktor. Ang 
mga ini dugang sa gasto sa produk- 
syon, nga amo man nagapataas sa 
presyo sang mga produkto. 

Ang matuod, naghinay pa ang 
paggasto sang mga pamilya, nga 
makita sa datos sang estado sa 
paggamay sang balor sang house- 
hold spending sa nagtaliwan nga 
tatlo ka kwarto. (Ang household 
spending ang suma sang ginagasto 
sang mga pamilya para sa basehan 
nga mga kinahanglanon pareho 
sang pagkaon, beste, renta, gasto 
sa enerhiya, transportasyon, du- 
rable goods pareho sang kotse, gas- 
to medikal, panglugayawan kag iban 
pang serbisyo.) Sa Pilipinas, gina- 
bug-os sini ang 8096 sang gross do- 
mestic product, kag isa ka panguna- 
hon nga talaksan sang demand. 

Dugang suhol ang panawagan 
sang kahublagan mamumugon sa 
tunga sang pagtimbuok sang impla- 
syon. Bangud sa nagatinaas nga 
presyo, ara sa P494 na lang ang ma- 
tuod nga balor sang suhol sa Natio- 
nal Capital Region nga P570. Madu- 
gay na nga dapat pataasan ang su- 
hol, labi na pagkatapos nabuhinan 
ang balor sini dulot sang mapangha- 
lit nga lockdown sa nagligad, wala 
untat nga pagtinaas sang presyo 
sang petrolyo kag iban pa. Kadu- 
ngan sini, panawagan sang mga de- 
mokratikong sektor nga isuspinder o 
kuhaon sang estado ang mga buhis 
nga nagasampaw sa mga ginakonsu- 
mo nga produkto pareho sang VAT 
kag mga excise tax sa langis. [ab] 

Koresponsal 


LitNum sang hangaway sang banwa sa Isabela 


M adamo sa mga Pulang hangaway sa Isabela sa Cagayan Valley halin sa 
sahing mangunguma kag pungsudnon nga minorya. Kabahin sila sa pi- 
nakapigos kag labing ginpabayaan nga sektor sang katilingban. Bangud diri, 
madamo sa ila ang wala nakatungtong sa anuman nga eskwelahan, kag ka- 
budlay, kon may ihibalo man, sa pagbasa, pagsulat kag pagkwenta. 


Para pun-an ang kapabayaan 
nga ini kag isulong ang ila kinama- 
tarung sa edukasyon, nagtukod ang 
isa ka yunit sang hangaway sang 
banwa sa Isabela sang programa 
nga Literasiya kag Numerasiya o 
Litnum nga nagasanto sa ila. Gina- 
lunsar diri ang pormal nga mga kla- 
se nga may kinaiya nga “klasrum” 
kon sa diin partisipante ang duha o 
masobra pa nga numero sang mga 
estudyante nga magka-lebel ang 
ikasarang. 

Ginbun-ag sang praktika nga ini 
ang kurikulum para sa mga kaupod 
nga makahibalo na magbasa kag 
mag-isip para padayon pang paus- 
wagon ang ila nga ikasarang. Naka- 
angkla ini sa mga hilikuton nga gi- 
natungdan nila sa sulod sang ha- 
ngaway sang banwa. Nakadesinyo 
ini para hatagan sila sang dugang 
nga kumpyansa nga manguna sa 
mga pangpulitika nga hilikuton sa 
kubay sang pareho nga hangaway 
kag masa. Pila sa mga nangin pa- 
ngunahon nga pokus ang: Pagbasa 
kag Pag-intindi, Pagpamati kag pag- 
hangup, Matinugahon kag Teknikal 
nga Pagsulat, Pagkwenta, kag Pag- 
hambal sa Publiko. Epektibo ini nga 
napatagos paagi sa nagkalainlain 
nga matinugahon nga pamaagi kag 
pangkultura nga aktibidad. May 
mga pagtuon man sa syensya kag 
kasaysayan nga bukas sa tanan nga 
mga Pulang hangaway. 

Isa sang napamatud-an nga 
epektibo nga pamaagi ang “Song 
Analysis” nga nagatuyo nga maha- 
nas sa pagpamati ang mga kaupod 
kag matalom nga analisahon ang 
mensahe sang mga kanta, balita o 
pagtuon. Paborito ini sang mga kau- 
pod nga mahilig sa musika. Naglun- 
sar man sang mga palandayan sa 
paghimo sang binalaybay kag salay- 


say nga nagasanto sa mga rebolu- 
syonaryong tema para masubayba- 
yan ang pagbaybay sang mga tinaga 
kag paghimo sang istruktura sang 
mga dinalan o berso. Pangtapos 
sang mga klase sang syensya kag 
kasaysayan ang mga test nga nag- 
tulod sa mga kaupod nga magpama- 
ti sang maayo kag magnota sa tunga 
sang talakayan. Ang mga kaupod 
nga wala pa nakasulat ginaganyat 
nga kopyahon ang mga tinaga (nga 
ara sa biswal) sa bulig sang mga 
kaupod nga makahibalo na nga 
magsulat. Makabulig ini sa pagkabi- 
sar sang mga detalye labi na kon 
bag-o sa pamalatin-an ang mga ti- 
naga. 

Naglunsar man sang “Clue 
Hunt” kon sa diin ang pangitaon nga 
mga “clue' o tiliman-an nakatago sa 
nagkalainlain nga erya sang kampu- 
han kag may magkaangut nga direk- 
syon. Dapat magpangita kag ma- 
sabtan nila ang tanan sang mga ini 
antes maubos ang gintalana nga 
oras. 

Ginaangut man ang “Pagpaam- 
bit sang Ikasarang” sa produksyon 
pareho sang pagpakat sang siod, 
paglagis sang uway, pagkuha sang 
ubod, kag iban pa, para pataason 
ang diwa sang pagtuon sa tunga 
sang mga titser kag estudyante. Isa 
ka pamaagi man 
ang paghimo 
sang Diksyunar- 
yo sang Marxis- 
mo-Leninis- 
mo-Maoismo 
nga nagaunod 
sang mga kina- 
andan nga tina- 
ga sang mga 
nasambit sa 
mga pagtuon. 
Ginalakipan ini 

sang estudyante sang mga malip- 
ot nga paathag base sa iya nga 
paghangup, nga ginaubayan sang 
iya nga titser. Daku nga bulig ini 
sa paghanda sa mga estudyante sa 
pagkuha sang mga Kurso Pangpar- 
tido. 


Pag-atubang sa mga kaupod nga 
ginatantya may dyslexia 

Nagtukod ang grupo sang mga 
instruktor sang kurikulum nga na- 
gasanto sa kabudlayan sa pagbasa 
sang isa ka kaupod nga dyslexic. 
(Ang dyslexia isa ka kundisyon kon 
sa diin nabudlayan nga magkilala 
sa mga letra kag numero nga na- 
ngin upang sa pagtuon nga magba- 
sa kag magsulat). 

Kabahin sang proseso sang 
pagtuon ang pagkorte sang estud- 
yante sang mga letra kag numero 
nga nalipatan o indi matuhay sa 
kada isa kon nakasulat gamit ang 
mga binilog sang kahoy o lubid. Ba- 
ngud ang kaupod nga ini nagaha- 
nas man bilang medik, ginhimuan 
siya sang daku nga laragway sang 
thermometer kag sphygmomano- 
meter bilang paghanas sa numera- 
siya, upod sang madamo pa nga 
biswal para makabulig sa pagtuon 
sang akupungtura kag mga ngalan 
sang mga bulong. 

Nagresulta sa mataas nga pag- 
hatag importansya sa padayon nga 
pagtuon kag mapagsik nga diwa 
sang pagtuon ang malipayon nga 
inagihan nga ini. Madasig nga na- 
lab-ot sang yunit ang 10096 nga le- 
bel sang literasiya kon sa diin may 
minimum nga ikasarang sa pagbasa 
kag pagsulat sa sulod lang sang 
malip-ot nga panahon. 
Nakabulig sang daku ang 
paglunsar sang mga pu- 
long sa pagsaway kag 
pagsaway-sa-kaugalingon 
sa tunga sang mga titser 
kag estudyante sa pagpa- 
uswag sang mga materyal 
kag pamaagi sang progra- 
ma nga LitNum. [a5 

SA 


MALIP-OT NGA PU LONG 


1 ,480 


pamilya nga 
nagbakwit sa 
Ungkaya Pukan, 
Basilan sadtong 
Nobyembre 7 sang 
maglupok ang 
engkwentro sang 
MILF kag AFP. 


11,000 


mamumugon ang 
ginsipa sang Meta 
Platforms 
(nagapanag-iya 
sang Facebook kag 
Instagram) subong 
nga Nobyembre. 
Pagasipaon man 
ang 10,000 
mamumugon sa 
kumpanya nga 
Amazon. 


8 bilyon 


na ang populasyon sa O 


bilog nga kalibutan 
sadtong Nobyembre 
16. 

dugang sa 
pagatukuron nga 
pasilidad sang 
militar sang US 
sa nagkalainlain 
nga bahin sang 
Pilipinas. 


Rolando 
“Ka Lando” 
Olalia 


tagapangulo sang KMU nga 
ginpatay, upod si Leonor 
Alay-ay sadtong Nobyembre 
13, 1986 sang mga ahente sang 
militar. 
Wala pa sang nasilutan sa 


krimen. 

mga titser kag iban pang 
mamumugon sa University 
of California sa US ang nag-welga 


Ha 


842 


bilanggong pulitikal 
sa Pilipinas, lakip ang 
15 nga ginkulong sa 


idalom sang rehimeng 


Marcos Ill. 


OC 
Bd 
PHILIPPINE 


UPRWatch 


gintukod sang mga 
tagasakdag sang 
tawhanong 
kinamatarung sa 
Pilipinas nga nag- 
atubang sa United 
Nations Universal 
Periodic Review sa 
Switzerland sadtong 
Nobyembre 14. 


48,000 Pax 


sadtong Nobyembre 14 batuk sa 
manubo nga pagsuhol kag di matarung nga 
kundisyon sa pagtrabaho. 

Koresponsal 


Kawad-on sang duta sang mga 


mangunguma sa Surigao del Sur 


| 1t sa utang bangud sa mataas nga gasto sa produksyon ang mga ma- 
ngunguma sa palay sa Surigao del Sur. Nagtinaas ang presyo sang abono, 
pestisidyo kag produktong petrolyo pero wala sang pagbag-o sa presyo sang 


pagbakal sa ila mga produkto. Labaw pa, nagapabilin nga pinakadaku nga bul- 
to sang ila kita nagakadto sa renta sa duta sa porma sang ma- 
panghimulos nga partehan sa tunga nila kag ila amo nga agalon 
nga mayduta. Nagapabilin ang kawad-on sang kaugalingon nga du- 
ta ang pinakadaku nga paktor sang ila pagkapyerde kag pag-antus. 


Relasyon nga agalon-agsador 

Saup o agsador sa palayan si 
Tatay Bebot. Treynta anyos na niya 
nga ginatalauma ang 2-ektaryang 
duta nga indi iya. Nahimuan niya ini 
sang 12 parsela kag nagaprodukto 
siya diri sang 40 sako kada tig-alani. 

Nagaluntad ang partehan nga 
50-50 sa tunga ni Tatay Bebot kag 
sang iya agalon nga tag-iya sang 
duta. Sabat ni Tatay Bebot ang ta- 
nan nga gasto sa produksyon. Ini 
ang pinakamapanghimulos nga par- 
tehan sa prubinsya kon sa diin na- 
galuntad na ang partehan nga 
70-30 pabor sa agsador kag 50-50, 
kon sa diin sabat naman sang amo 
ang gasto sa produksyon. Indi siya 
makareklamo sa kahadlok nga bay- 
luhan siya bilang agsador. 

Sining nagligad nga anihan, 
naglab-ot sa P40,000 ang iya kita sa 
baklanay nga P1,000 kada sako o 
P20 kada kilo sang palay. Sa parte- 
han nga 50-50, obligado siya nga 
ihatag ang P20,000 sa iya amo bi- 
lang renta sa duta. 

Sa kada tigtalanum, nagagasto 
si Tatay Bebot sang P10,000 para 
pangsuhol sa mga mamumugon sa 
uma nga ginapabulig niya sa 
pagpreparar sang duta, pagsabod, 
pagtanum, pagkay-o sang kahon 
tubtob sa pag-ani. Ang balor sang 
binhi sa kantidad nga P1,000 kada 
sako. Nagagasto siya sang P4,500 
para sa pagpa-ispray sang pestisid- 
yo. Ang gasto niya sa abono P3,200. 
Tanan-tanan, naglab-ot sa P27,000 
ukon P222.2 kada adlaw sa 90 ad- 
law nga siklo. Indi lang nga wala 
nagakita, nagaabonar pa si Tatay 


Bebot pagkatapos sang tig-alani! 

“Indi gid mag-igo,” siling niya. 
“Ang kita, tanan nagakadto sa gas- 
to sa pagpanguma. Nagamantener 
lang gid kami kag nagapangutang sa 
amo namon nga maestro.” Pareho 
sang iban nga agsador, siya lumos 
kag indi na makatibawas sa indi ma- 
bayaran nga utang. 

Handum tani niya nga makata- 
pos sa pagtuon ang iya lima ka 
anak. Pero bangud permi nga pyer- 
de sa tig-alani, ginapamensar niya 
nga pauntaton na anay kag pabuli- 
gon sila sa uma. 


Malayo sa “simpleng pagpanga- 
buhi” 

Sa likod sang romantisado nga 
“simpleng pangabuhi” sa kaumhan 
ang malala nga pag-antus sang mga 
mangunguma, mamumugon sa uma 
kag ila mga pamilya. 

Sa kaso ni Tatay Bebot, kina- 
hanglan niya ang minimum nga P575 
kada adlaw para sa bugas, sud-an 
kag asin, pamasahe sang iya mga 
anak kag gamit katinluan pareho 
sang habon kag toothpaste pa lang. 

Dugang diri ang pulu-panahon 
nga gasto para sa mga prodyek sang 
mga bata sa eskwelahan, sigarilyo, 
load pang-selpon kag iban pa. Wala 
na siya nakatipon para sa mga gul- 
pehan nga gasto pareho sang mga 
pagbalatian. Mas labi nga wala siya 
sang pondo engkaso nga maguba 
ang iya ulumhan sa atubang sang 
mga mabaskog nga bagyo nga ma- 
sunson nagaagi sa ila prubinsya. 

Para makalagas, nagasulod si 
Tatay Bebot bilang agsador sa iban 

nga ulumhan, construction worker 
kag kis-a nagapangisda. Sa pulu- 
panahon sang mga trabaho nga ini, 
nagakita siya sang indi maglampas 
P300 katumbas sang bilog nga ad- 
law nga pagtrabaho. 

“Syempre, pareho sang iban, 
handum ko nga may kaugalingon 
nga duta para may magbalik man 
lang bisan paano sa ginatrabaho ko 
sa pagpanguma,” siling niya. 


Tunay nga repormang agraryo 

Padayon nga ginaduso sa pru- 
binsya ang pagbag-o sa partehan 
sang kita halin 50-50 kag 70-30 
padulong 75-25, pabor sa mangu- 
nguma. Ini para hatagan sang alib- 
yo ang mga nagatalauma sang duta 
samtang ginapakig-away nila ang 
kinamatarung nila sa duta. 

Paagi sa kolektibo nga paghu- 
lag sa nagligad, napataas sang mga 
mangunguma ang presyo sang bak- 
lanay sang palay, kopra kag abaka, 
mga prinsipal nga pananum sa pru- 
binsya. Napataas man ang bakla- 
nay sang komersyal nga kahoy. 

Kadungan sini, naduso sang 
mga mamumugon sa uma padulong 
P350-P400 ang adlawan nga suhol 
halin sa tuman kanubo nga P150- 
P200. Naduso man nila ang libre 
nga panyaga kag isnaks. 

Sa subong, liwat nga ginabwelo 
ang mga kampanya nga ini katu- 
wang sang pagbato sa mabaskog 
nga militarisasyon sa daku nga ba- 
hin sang prubinsya nga ginakinai- 
yahan sang mga pag-aresto, de- 
tensyon kag pagpatay sa mga li- 
der-mangunguma. [as] 

Ginapahamak sang gubyerno 
ang mga marinong Pilipino 


os sa nagasinampaw nga problema ang mga Pilipinong 
marino kag mananagat. Ginaatubang nila ang halambala- 


non sa kawad-on sang trabaho, kontraktwalisasyon, mataas 
nga balayran sa paghanas, sapilitan nga mga sulukton kag 


iban pa. Ginapabayaan sila sang gubyerno sa pihak sang re- 
mitans nga ginapasulod nila sa pungsod. 


Sa datos sang Concerned Seafa- 
rers of the Philippines (CSP), gina- 
tantya nga indi magnubo sa 
750,000 ang rehistradong marino 
kag mananagat sa Pilipinas. Sa nu- 
mero nga ini, 400,000 lang ang na- 
kasakay sa barko nga may kontrata 
sa prinsipal o kumpanya. 

Nagapanguna ang Pilipinas sa gi- 
nakuhaan sang mga marino sa bilog 
nga kalibutan, suno sa datos sang UN 
Conference on Trade and Develop- 
ment sang 2021. Ginatantya nga may 
ara isa ka marino sa kada apat tubtob 
lima nga crew sang mga sakayan 
pangdagat sa bisan ano nga panahon. 

Sang tuig nga ina, nakapadala 
ang mga marino sang 56.55 bilyong 
remitans o halos 21% sang kabilu- 
gan nga remitans nga ginpasulod 
sang mga migranteng mamumugon 
nga Pilipino sa pungsod nga 532.42 
bilyon. Ginatantya nga 8.9% ang ka- 
bilugan nga kontribusyon sang mga 
remitans nga ini sa gross domestic 
product sang pungsod. 


Disempleyo kag kontraktwalisasyon 

Sang sini lang, ginreport nga 
nagakapeligro nga indi makasakay 
sa mga barko sa Europe ang masob- 
ra 50,000 marinong Pilipino. Bunga 
ini sang kapalpakan sang gubyerno 
sang Pilipinas nga pataason ang le- 
bel sang ikasarang kag kahimtangan 
sang mga marinong Pilipino. 

Ginakabalak-an nga magpalyar 
ang pungsod sa ebalwasyon sang 
European Maritime Safety Agency 
(EMSA) sa talaksan sang paghanas 
o International Convention on 
Standards of Training, Certification, 
and Watchkeeping for the Seafarers 
(STCW) subong nga tuig. 

Umpisa pa 2006, makapila ka be- 
ses nga ginsaway sang EMSA ang Pi- 
lipinas kag mga ahensya sini sa tu- 
man ka nubo nga ikasarang sang mga 
marinong Pilipino. Sang 2020, pila sa 
ginsaway sang EMSA ang kakulangan 
sang kagamitan sa paghanas, wala 
nagasanto nga polisiya sa pagtudlo 
kag pagtasar, kag 46 pa nga “areas 
of concern”. Sa pihak sini, wala sang 
signipikanteng aksyon ang gubyerno. 

Suno sa CSP, ang pangunahon 
nga may salabton sa kapalpakan 
nga ini amo ang pagtugyan sang 
gubyerno sa mga pribadong eskwe- 
lahan para maghanas sang mga ma- 
rino. Siling nila, gin-abandonar sang 
estado ang katungdanan sini sa sek- 
tor. Sa 76 unibersidad nga may 
programa o kurso pangmarino sa 
pungsod, 58 ang pribado. 

Bwelta sang CSP, tuman ka ma- 
hal sang matrikula kag balayran sa 
gintalana nga paghanas sang Com- 
mission on Higher Education (CHED) 
kag Maritime Industry Authority 
(MARINA), indi man gali ini pasado 
sa talaksan sang EMSA. Indi magnu- 
bo sa P83,985 ang ginabayaran sang 
kada isa ka marino para sa gintalana 
nga mga paghanas, luwas pa sa 
matrikula (P20,000-P90,000 kada 
tuig) kag ibang gasto sa pagtuon. 

Tuig-tuig, 25,000 estudyante 
ang nagatapos sa mga eskwelahan 
pangmarino pero 5,000 lang sa ila 
ang nakakuha sang trabaho sa mga 
komersyal nga barko. Kon makasa- 
kay sa barko, kontraktwal ang ka- 
himtangan sang kadam-an. Limitado 
sa anum ka bulan ang ila trabaho 
kag wala sila sang mga benepisyo. 

Nakalansang sa $400 (o 
P23,200 sa  bayluhanay nga 

$1=P58) kada bulan ang suhol sang 
mga marino nga manubo ang rang- 
go kag mga ordinaryong seaman. 


Ginagatasan man sila sang 
gubyerno sa pilit nga pagpangulek- 
ta sang PhilHealth (4% sang bula- 
nan nga sweldo), Pag-ibig kag 
Social Security System nga talagsa 
nila mapanginpuslan. 

Sa idalom sang mga ini, ginsa- 
way sang CSP ang ginpabaskog pa 
nga programa sang gubyerno sa 
pag-eksport sang kusog-pangabud- 
lay sang mga Pilipino. Siling nila, sa 
kawad-on sang trabaho sa kaugali- 
ngon nga banwa, ginabaligya ang 
mga Pilipino para magtrabaho sa 
dumuluong nga pungsod. 


Paghiliusa kag pagbato 

Natukod ang CSP bilang asosa- 
syon sang mga marino sa putukpu- 
tukan sang pandemya nga Covid-19 
kon sa diin labi pa nga nagsingki 
ang pagpanghimulos sa mga marino 
kag mananagat. 

Sa ginlunsar sini nga asembliya 
sang Oktubre 24, ginpalig-on nila 
ang paghiliusa para iduso ang regu- 
larisasyon sang mga marino, pag- 
angkon sang basehang mga benepi- 
syo, pagtaas sang suhol, kag pag- 
basura sa age limit para makatra- 
baho. Ginasulong man nila ang 
abot-masarangan nga edukasyon 
para sa mga marino, pagtalana 
sang 8 oras nga pagtrabaho kag 
may tuigan nga leave. 

Suportado man nila ang hagna 
nga layi nga Magna Carta of Filipi- 
no Seafarers o House Bill 4438 ni 
Rep. Arlene Brosas sang Gabriela 
Women’s Party nga ginpasaka sang 
Septyembre 2022. [28] 

